କୋଲକାତାରେ ଅମିତ ଶାହଙ୍କ ଗାଡି ଉପରକୁ ଆକ୍ରମଣ । | Kanak News\nରୋଡ ସୋ'ରେ ଅମିତ ଶାହଙ୍କ ଗାଡି ଉପରକୁ ଆକ୍ରମଣ । ଦୁଇ ଗୋଷ୍ଠୀ ମଧ୍ୟରେ ମାରପିଟ୍, ଗାଡି ଜାଳିଦେଲେ ଆକ୍ରମଣକାରୀ ।\nBy Sunil Bhuyan Last updated May 14, 2019\nକନକ ବ୍ୟୁରୋ : କୋଲକାତାରେ ବିଜେପି ରାଷ୍ଟ୍ରୀୟ ଅଧ୍ୟକ୍ଷ ଅମିତ ଶାହଙ୍କ ଗାଡି ଉପରକୁ ଆକ୍ରମଣ । ରୋଡ ସୋ ଚାଲିଥିବା ବେଳେ ଅମିତଙ୍କ ଗାଡି ଉପରକୁ ଆକ୍ରମଣ କରିଛନ୍ତି କିଛି ଦୁବୃର୍ତ୍ତ । ରୋଡ ସୋ ସମୟରେ ଦୁଇ ଗୋଷ୍ଠୀ ମଧ୍ୟରେ ଗଣ୍ଡଗୋଳ ହେବା ସହ ଅମିତ ଶାହ ଗାଡି ଉପରକୁ ପଥର ଓ ବାଡି ଫୋପାଡିଥିଲେ ଆକ୍ରମଣକାରୀ ।\nପୋଲିସ ଆକ୍ରମଣକାରୀଙ୍କୁ ଘଉଡାଇବାକୁ ଯାଇ ଲାଠିଚାର୍ଜ କରିଛି । ଏସବୁ ଭିତରେ କିଛି ଗାଡିରେ ଦୁବୃର୍ତ୍ତ ନିଆଁ ଲଗାଇ ଦେଇଥିବା ବେଳେ ପଥର ମାଡ କରିବାକୁ ପଛାଇନଥିଲେ । ପୋଲିସ ପରିସ୍ଥିତିକୁ କାବୁ କରିବାକୁ ପ୍ରୟାସ ଜାରି ରଖିଛି । ଏହି ଆକ୍ରମଣରେ କିଛି ବ୍ୟକ୍ତି ଆହତ ହୋଇଛନ୍ତି । ଯେଉଁଁମାନଙ୍କ ମଧ୍ୟରେ କିଛି ସାମ୍ବାଦିକ ମଧ୍ୟ ରହିଛନ୍ତି ।\n#WATCH: Visuals after clashes broke out at BJP President Amit Shah's roadshow in Kolkata. #WestBengal pic.twitter.com/laSeN2mGzn\nଶାହଙ୍କ ରୋଡ ସୋରୁ ଆରମ୍ଭ ହୋଇଥିବା ଏହି ଗଣ୍ଡଗୋଳକୁ କାବୁ କରିବା ପାଇଁ ଅତିରିକ୍ତ ସୁରକ୍ଷା ବଳକୁ ନିୟୋଜିତ କରାଯାଉଛି । ଅମିତ ଶାହଙ୍କ ଗାଡି ଉପରକୁ ଆକ୍ରମଣ ପଛରେ ତୃଣମୁଳ କଂଗ୍ରେସ ଓ ବାମ ଦଳର ଛାତ୍ର ସଙ୍ଗଠନର ହାତ ରହିଛି । କାରଣ ଏହି ଘଟଣା କୋଲକାତାର ବିଦ୍ୟା ସାଗର କଲେଜ ସାମ୍ନାରେ ହୋଇଛି । ଏପରିକି ରୋଡ ସୋର ଶେଷ ସମୟରେ ଛାତ୍ର ସଙ୍ଗଠନର ଛାତ୍ର ନେତା ମାନେ ଅମିତ ଶାହଙ୍କୁ କଳା ପତାକା ଦେଖାଇବା ସହ ଫେରିଯାଅ ବୋଲି ସ୍ଲୋଗାନ ଦେଇଥିଲେ ।\nଏହାପୂର୍ବରୁ ଆଜି ଅମିତ ଶାହଙ୍କ ଆସିବା ପୂର୍ବରୁ ସଭାସ୍ଥଳରେ କୋଲକାତା ପୋଲିସ ପହଞ୍ଚି ବିଜେପି ନେତାଙ୍କୁ ଷ୍ଟେଜର ଅନୁମତି ପତ୍ର ମାଗିଥିଲା । ଅନୁମତି ପତ୍ର ନ ମିଳିବା କାରଣରୁ ଷ୍ଟେଜକୁ ଭାଙ୍ଗି ଦେବାକୁ ପୋଲିସ ନିର୍ଦ୍ଦେଶ ଦେଇଥିଲା । ଯାହାକୁ ନେଇ ବିବାଦ ଦେଖା ଦେଇଥିଲା । ଏପରିକି ରାସ୍ତା କଡରେ ଥିବା ଶାହ ଓ ମୋଦିଙ୍କ ପୋଷ୍ଟରକୁ ମଧ୍ୟ ହଟାଇ ଦେଇଥିଲା ପୋଲିସ ।\nଅମିତ ଶାହଙ୍କ ରୋଡ଼ ସୋ'ରେ ତୁମୁଳକାଣ୍ଡ ! ବିଜେପି ଓ ଟିମଏସି ସମର୍ଥକ ମୁହାଁମୁହିଁ, ନିଆଁ ଜଳିବା ସହ ହେଲା ଟେକାପଥର ମାଡ଼\nଅନେକ କଳ୍ପନାଜଳ୍ପନା ପରେ ହଟିଲା ସସପେନ୍ସ : ଫୋନିର କରାଳ ରୂପରୁ କିପରି ବର୍ତ୍ତିଲେ ବାଲୁଖଣ୍ଡ ଅଭୟାରଣ୍ୟର ହରିଣ ?
